На основу чланова 92. и 97. став 4. Закона о планирању и изградњи (''Сл. гласник РС'', бр 72/200,145/2014…9/2020 ) и члана 40. Статута Општине Чајетина („Службени лист Општине Чајетина'', број 2/2019) Скупштина општине Чајетина на седници одржаној 29. априла 2021. године, донела је

**ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА '' MCS-sistem’’ ДОО ПОЖЕГА**

**Члан 1.**

Овом одлуком о уређивању грађевинског земљишта предвиђа се извођење радова на опремању просторија за потребе Kомуналне милиције и других просторија објекта Туристичко рекреативног комплекса д.о.о. Златибор на Златибору, на кат. парцели број 4469/16 КО Чајетина, и то за следеће радове:

* гипсарски радови
* молерско фарбарски радови
* набавка и уградња бехатон плоча и ивичњака
* радови на водоводу и канализацији
* демонтажа постојећих плочица и санитарија
* керамичарски радови
* испорука и монтажа електроинсталације
* уградња санитарних уређаја, намештаја и столарије.

**Члан 2.**

 На основу достављених предмера и предрачуна од стране Инвеститора и извршене стручне контроле предмера и предрачуна по налогу Општинске управе, укупна вредност предметних радова износи 8.955.754,00 динара без ПДВ-а.

**Члан 3.**

Инвеститор планира изградњу стамбеног објекта на Златибору а након извршеног обрачуна доприноса за уређивање грађевинског земљишта биће утврђен тачан износ међусобних потраживања.

**Члан 4.**

Инвеститор ће извести наведене радове из члана 1. и након потврде надлежног надзорног органа извршиће се коначни обрачун којим ће вредност изведених радова бити умањена од утврђеног доприноса за уређивање грађевинског земљишта.

**Члан 5.**

 Овлашћује се Општинска управа да закључи уговор са финансијером у смислу члана 92. Закона о планирању и изградњи, у свему према прихваћеном предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-62/2021-01 од 29. априла 2021. године**

**ПРЕДСЕДНИК**

 **Скупштине општине,**

*Арсен Ђурић*